[{"text_idx": "#000004", "text": "Finalerdia oso entretenigarria eta lehiatua izan zen, Laduche-Ihitsague indartsu hasi baziren ere, Antxon-Susok berehala harrapatu baitzituzten markagailuan eta Narbarte-Maja, nahiz eta hasieran atzetik egon, azkar sartu ziren lehen posturako borrokan. Hori gutxi izan balitz, Iriondo-Urangak, tantorik gabe azkenak zirenek, erreakzionatu, eta, Sallaberry-Antonek bezala, aukerak izan zituzten norgehigokaren erdiko partean."}, {"text_idx": "#000005", "text": "Oso orekatua zegoen kiniela, baina une horretan, Antxon-Susok aurrea hartu eta bazirudien irabaziko zutela, hala ere, orduan Narbarte eta Majaren sprinta heldu, joko bikaina erakutsiz gainera, eta hauek erdietsi zuten garaipena."}, {"text_idx": "#000006", "text": "Gazte mailako irabazleak Berriatuako Unax Vidal eta Mutrikuko Mikel Mancisidor izan ziren, horiek, oso joko ona eginez, Tolosako Alex Iba\u0301n\u0303ez eta etxeko Theo Laborde baino gehiago izan zirelako. Lau puntistak ostiraleko lehia erabakigarrian arituko dira. Haien atzetik Cabanillasen garaile atera zen eta gaur Txominekin jokatu duen Godwyn eta Iban Etcheberry-Munduate geratu ziren, bi talde hauekk zortzina puntu lortu zituztelako."}, {"text_idx": "#000009", "text": "Iparraldeko pilotariak, etxean nabarmentzeko asmoz"}, {"text_idx": "#000011", "text": "2021eko zirkuituaren Finalak jokatzeko prest\nLazkaok berriro ere Zestan aritzeko aukera izango du\nXisteran aritzen diren pilotariak gehiengoa izan dira Gipuzkoako Herriarteko finalean"}]